《定昆池》
宋代·李复

风烟当日竞豪华，故里犹传贵主家。
何处可寻楼下水，平南不见面前花。
阴机鬼伏天沉海，危祸波翻骨委沙。
游客乘秋兴永叹，高林不觉见栖鸦。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。